**Oversigt over tildeling forår 2024**

**Forældregruppen bag den årlige koloni:**

Ansøger om midler til anskaffelse af nye spil, båludstyr mm.

Den årlige koloni er en stor oplevelse for mange lokale børn. Og noget mange forældre lægger tid i. En anden måde at mødes på for børn og voksne, udenfor skolen. Borgerforeningens bestyrelse vil der for tildele ansøgningen de fulde beløb. Også i anerkendelse af, at mange af de anskaffede ting, vil kunne bruges igen, år efter år.

Ansøgt 10.500 kr.

Tildelt 10.500 kr.

**Byfestudvalget:**

Søger om midler til anskaffelse og leje af udstyr til årets byfest samt tilskud til spisning.

Borgerforeningens bestyrelse vil gerne tildele byfestudvalget det ansøgte beløb i anerkendelse af det kæmpestore arbejde de udfører. Men bestyrelsen finder ideen om, at ingen er klar til at betale for aktiviteterne forkert. Det gør det svært i forhold til andre aktører, at få folk til at komme til deres arrangementer. Vi vil gerne sikre mange gode aktiviteter, og at der evt. anskaffes udstyr, der kan bruges igen af andre grupper eller til næste års arrangement. Men bestyrelsen ønsker ikke at bidrage med vindmøllemidler til betaling for bespisning, som det beskrives ovenfor. Beløbet gives derfor med den betingelse, at de bruges til aktiviteter, ikke som tilskud til spisning.

Ansøgt 20.500 kr.

Tildelt 20.500 kr.

**Idom-Råsted skole og børnehus**

Tilskud til nye målnet og udskiftning af rådnende brædder på multibanerne.

Multibanerne bruges flittigt, også udenfor skoletid. Det kan efterhånden ses, og flere steder på bander og net. Ifølge aftalen med skolen der er, at de lægger arbejdskraft til, og så kan de søge om materialer tildeles ansøgningen det fulde beløb. Bestyrelsen opfordrer dog skolen til at kigge på muligheder for at øge levetiden for målnettene fremover.

Ansøgt 7.995 kr.

Tildelt 7.995 kr.

**”Skovtroldene”**

Tilskud til nye legeredskaber på legepladsen i byskoven. De saves ud af stammer til erstatning for de nuværende, der er ramt af tidens tang.

Bestyrelsen finder, at ansøgningen passer fint ind i formålet for bufferpuljemidler. De tildeler det fulde beløb, også for at belønne de frivillige for det store arbejdet, de lægger i skoven og på legepladsen.

Ansøgt 5.000 kr.

Tildelt 5.000 kr.

**PLEXUS Idom-Råsted og Laksefiskeri-Storå**

Tilskud til etablering af opgraderede køkkenfaciliteter til brug af lejere af fiskehytterne og lokale aktører.

Laksefiskeprojektet har været med til at synliggøre Idom-Råsted, og bedre køkkenfaciliteter vil være med til at gøre de fire fiskehytter endnu mere attraktive. Det nye køkken, der etableres, vil derudover kunne bruges af lokale foreninger, institutioner og enkeltpersoner, der vil lave udendørs arrangementer, og har brug for køkkenfaciliteter. Der tildeles derfor det fulde beløb.

Ansøgt 50.000 kr.

Tildelt 50.000 kr.

Med venlig hilsen

Idom-Råsted Borgerforening

Næste frist for at søge om vindmøllemidler er 31. oktober 2024